माघमा राष्ट्रिय ब्याडमिन्टन
जिल्ला ब्याडमिन्टन संघ कञ्चनपुरले ३९ औं राष्ट्रिय ब्याडमिन्टन प्रतियोगिता माघ पहिलो साता महेन्द्रनगरमा आयोजना गर्ने भएको छ । प्रतियोगिता यो क्षेत्रमा दोस्रोपल्ट हुन लागेको हो । 
कञ्चनपुर — जिल्ला ब्याडमिन्टन संघ कञ्चनपुरले ३९ औं राष्ट्रिय ब्याडमिन्टन प्रतियोगिता माघ पहिलो साता महेन्द्रनगरमा आयोजना गर्ने भएको छ । प्रतियोगिता यो क्षेत्रमा दोस्रोपल्ट हुन लागेको हो । साबिकका ५ विकास क्षेत्र र तीन विभागिय टोलीका खेलाडी सहभागी हुने प्रतियोगिता माघ २ देखि ६ सम्म महेन्द्रनगर कभर्डहलमा हुने बिहीबार पत्रकार सम्मेलन जानकारी गराइयो । यस प्रतियोगितालाई जिल्ला र क्षेत्रीय स्तरमा प्रतिस्पर्धा भइरहेको नेपाल ब्याडमिन्टन संघका केन्द्रीय उपाध्यक्ष गोविन्द स्वाँरले बताए । प्रतियोगिताबाट खेलाडीको वरीयता तय तय गरिनेछ । प्रतियोगिता गर्न २१ लाख रुपैयाँ आवश्यक पर्ने भए पनि नेपाल ब्याडमिन्टन संघबाट ८ लाख र बाँकी यहींबाट सहयोग संकलन गर्नुपर्ने बाध्यता रहेको जिल्ला संघका अध्यक्ष लक्ष्मीदत्त पाण्डेले बताए ।